Source: http://docplayer.fi/3160946-Epavakaan-persoonallisuuden-hoito.html
Timestamp: 2018-06-22 04:25:55+00:00
Document Index: 7204203

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

Epävakaan persoonallisuuden hoito - PDF
Epävakaan persoonallisuuden hoito
Download "Epävakaan persoonallisuuden hoito"
1 Katsaus Maaria Koivisto, Matti Keinänen ja Erkki Isometsä Satunnaistettuun, kontrolloituun tutkimukseen perustuvaa näyttöä hoidon vaikuttavuudesta epävakaan persoonallisuuden oireiden hallinnassa on saatu kognitiivisen psykoterapian sovelluksista, dialektisesta käyttäytymisterapiasta ja skeemakeskeisestä terapiasta sekä psykoanalyyttiseen viitekehykseen pohjautuvasta mentalisaatioon perustuvasta terapiasta. Dialektinen käyttäytymisterapia ja mentalisaatioon perustuva terapia ovat multimodaalisia, sekä yksilö että ryhmäpsykoterapeuttisista elementeistä rakentuvia strukturoituja hoito ohjelmia. Lääkehoito auttaa osaltaan joidenkin häiriön piirteiden kuten affektiivisen epävakauden, impulsiivisuuden ja lyhytkestoisten psykoottisten oireiden hallinnassa. Psykiatrisessa erikoissairaanhoidossa tarvittaisiin suunniteltuja, jäsentyneitä ja persoonallisuushäiriöpotilaiden erityisongelmiin keskittyviä hoito ohjelmia. E pävakaa persoonallisuus on vakava mielenterveyden häiriö, josta kärsivät henkilöt käyttävät runsaasti terveyspalveluja impulsiivisuutensa, itsetuhoisuutensa ja psykiatrisen monihäiriöisyytensä vuoksi. Kiinnostus epävakaata persoonallisuutta kohtaan alkoi kehittyä psykoanalyysin piirissä jo 1960 luvun lopulla, mikä johti yhä jäsentyneempiin käsityksiin tämän häiriön psykoterapeuttisesta hoidosta (Kernberg ym. 1989). Epävakaan persoonallisuuden hoidossa ensisijaisena pidettiin aina 1990 luvulle asti pitkäkestoista psykoanalyyttista yksilöpsykoterapiaa. Siitä on julkaistu kymmeniä oppikirjoja, mutta satunnaistettuihin kliinisiin kokeisiin perustuva tutkimustieto on viime vuosiin saakka puuttunut. Laajempaan psykiatrian kentän tietoisuuteen käsite siirtyi, kun sille vuonna 1980 annettiin operationalisoidut diagnostiset oirekriteerit DSM III järjestelmässä. Nykyiset psykiatriset häiriöluokitukset ICD 10 ja DSM IV sisältävät myös epävakaan persoonallisuuden oirekriteerit. Näissä luokituksissa on siis olemukseltaan oireyhtymä. Deskriptiivisen diagnostiikan kehittyminen on muuttanut yleiskuvaa epävakaan persoonallisuuden epidemiologiasta, pitkäaikaisennusteesta sekä häiriöön liittyvästä toimintakyvyn heikkenemisestä ja runsaasta itsemurhakuolleisuudesta. Se on myös mahdollistanut hoitomuotojen vaikuttavuutta koskevan oiretason kvantitatiivisen tutkimusnäytön vähittäisen kertymisen. Uusia teoreettisia näkemyksiä ja vakiintuneita psykoterapeuttisia hoitomuotoja on ilmaantunut, psykoanalyysin piiristä kehittyneistä tärkeimpänä mentalisaatioon perustuva terapia (Bateman ja Fonagy 2004). Kognitiivisen psykoterapian piiristä ovat kehittyneet dialektinen käyttäytymisterapia, joka on laajimmin satunnaistetuin kliinisin kokein tutkittu epävakaan persoonallisuuden hoitomuoto, sekä skeemakeskeinen terapia. Suomessa dialektista käyttäytymisterapiaa on kehitetty ainakin Järvenpään sosiaalisairaalassa, Kupittaan sairaalassa ja Jorvin psykiatrisessa erikoissairaanhoidossa. Mentalisaatioon perustuvaa ja skeemakeskeistä terapiaa ovat kehittäneet yksittäiset psykoterapeutit. Psykoterapeuttiset hoidot perustuvat yhteis Duodecim 2007;123: M. Koivisto ym.
2 ten tekijöiden ohella kunkin terapiamuodon taustateoriaan. Potilaan ongelmia voidaan siten käsitteellistää usealla vaihtoehtoisella tavalla. Psykoterapioiden vaikuttavuutta on tarpeen arvioida paitsi ryhmätasolla tehokkuutena hoidettavan häiriön oireiden lievittämisessä myös kunkin terapiamuodon teoreettisten lähtökohtien mukaisista näkökulmista (Strupp ym. 1988, Wampold 2001, Leiman 2004, Keinänen 2006, Keinänen ym. 2006). Rajoitumme kuitenkin tässä arvioimaan vain erilaisten hoitomuotojen vaikuttavuutta oireiden lievittäjänä satunnaistettuihin kliinisiin kokeisiin perustuvan näytön valossa. Terveydenhuollon toiminnan kannalta olennainen lähtökohta on selvittää, kuinka paljon ja pysyvästi eri hoidot lievittävät epävakaan persoonallisuuden oireita ja parantavat potilaan toimintakykyä. Epävakaata persoonallisuutta luonnehtivat tunteiden säätelyn ja impulssikontrollin laaja alaiset vaikeudet sekä ihmissuhteiden ja minäkuvan epävakaus (taulukko 1). Epävakaasta persoonallisuudesta kärsivät henkilöt ovat hyvin monihäiriöisiä; mieliala, päihde, ahdistuneisuus ja syömishäiriöt ovat heillä tavallisia, samoin muut samanaikaiset persoonallisuushäiriöt (Lieb ym. 2004). Häiriön tavanomainen hoito psykiatrisessa erikoissairaanhoidossa jää usein paremminkin reaktiiviseksi kuin proaktiiviseksi, ja sen vaikuttavuus on kyseenalaista (Bateman ja Fonagy 2004, 2006). Hyvin strukturoiduissa hoitomalleissa pyritään huomioimaan toistuvien kriisien ja akuuttitilanteiden muodostamat haasteet, mikä tuo turvallista ennakoitavuutta sekä potilaille että hoitaville henkilöille. Hoitosuositukset Arvovaltaisten hoitosuositusten luominen on edistänyt epävakaan persoonallisuuden hoidon kehitystä. Keskeisin hoitosuositus lienee American Psychiatric Associationin (APA) vuonna 2001 julkaisema. Se korostaa riskien arvioinnin tärkeyttä läpi koko hoidon. Alkuarvioinnin pohjalta tulee ratkaista, suositellaanko potilaalle polikliinistä, päiväosasto vai kokovuorokautista osastohoitoa. Taulukko 1. Epävakaan persoonallisuuden DSM IV kriteerit uudelleen ryhmiteltyinä (Lieb ym. 2004). Affektiiviset kriteerit Asiaankuulumaton, voimakas suuttumus tai vaikeus kontrolloida suuttumusta (esim. toistuva äkkipikaisuus, jatkuva vihaisuus, toistuva tappeleminen) Krooniset tyhjyyden tuntemukset Affektiivinen epävakaus, joka johtuu mielialan merkittävästä reaktiivisuudesta (esim. intensiivinen jaksoittainen dysforia, ärtyneisyys tai ahdistuneisuus, joka kestää tavallisesti muutamia tunteja ja vain harvoin muutamaa päivää kauemmin) Kognitiiviset kriteerit Hetkellinen stressiin liittyvä paranoidinen ajattelu tai vakava dissosiatiivinen oireilu Identiteettihäiriö: merkittävästi ja jatkuvasti epävakaa minäkuva tai kokemus itsestä Behavioraaliset kriteerit Toistuva itsetuhoinen käytös, siihen viittaavat eleet tai uhkaukset tai itsensä viiltely ym. vahingoittaminen Impulsiivisuus ainakin kahdella potentiaalisesti itselle vahingollisella alueella (esim. tuhlaaminen, seksi, kemiallisten aineiden käyttö, holtiton liikennekäyttäytyminen, ahmiminen) Interpersonaaliset kriteerit Kiihkeitä yrityksiä välttyä todelliselta tai kuvitellulta hylätyksi tulemiselta Epävakaita ja intensiivisiä ihmissuhteita, joita luonnehtii äärimmäisen ihannoinnin ja vähättelyn vaihtelu Alkuarvion jälkeen hoito tulisi kohdistaa sekä persoonallisuushäiriöön että samanaikaisiin muihin psykiatrisiin tai päihdehäiriöihin ja ensisijaisuuden ratkaisevat riskiarvio ja vallitsevat oireet. Koska vaikeus sitoutua hoitoon on usein keskeinen ongelma, yhdessä potilaan kanssa suunniteltu yksilöllinen hoitosuunnitelma on olennainen. Hoitosuosituksen mukaan epävakaan persoonallisuuden ensisijaisia yksittäisiä hoitomuotoja ovat psykoanalyyttinen psykoterapia ja dialektinen käyttäytymisterapia, joiden ohella voidaan käyttää oireisiin kohdistuvaa lääkehoitoa. Toimintakyvyn heikkenemisen vuoksi moni potilas tarvitsee myös kuntoutusta (APA 2001). APA:n hoitosuositusta arvioitaessa on tärkeätä muistaa, että empiirinen tieto sen taustalla on varsin rajallinen. Erityisesti suosituksen ohjeet kokovuorokautisesta sairaalahoidosta ja pelkän yksilöterapian asemasta ovat kiistanalaisia. 1399
3 Kognitiiviset psykoterapiat Kognitiivisen psykoterapian sovelluksista persoonallisuushäiriöiden hoidossa on osoitettu vaikuttaviksi dialektinen käyttäytymisterapia (Linehan 1993) ja skeemakeskeinen terapia (Young ym. 2003). Näiden ohella teoreettisesti keskeinen on ollut kognitiivista psykoterapiaa kiintymyssuhteiden ja interpersonaalisten motivaatiojärjestelmien suuntaan laajentava kognitiivis evolutionistinen näkökulma (Liotti 2002). Sen mukaan huonosti jäsentynyt kiintymyssuhde voi johtaa siihen, että kyky tunnistaa ja reflektoida omia ajatuksia Potilailta ajatellaan puuttuvan tunnesäätely- ja ihmissuhdetaitoja, joita on kuitenkin mahdollista opetella ja tunnekokemuksia (nk. metakognitiivinen kyky) kehittyy vaillinaisesti. Tällöin hoidossa on aluksi keskeisintä yhteistyöhön pyrkivän terapiasuhteen luominen. Vasta tämän jälkeen tavanomaiset kognitiiviset työtavat mahdollistuvat (Holmberg ja Karila 2001). Dialektinen käyttäytymisterapia (DKT) pohjautuu biososiaaliseen teoriaan. Tämän teorian mukaan epävakaan persoonallisuuden ajatellaan syntyvän biologiselta rakenteeltaan haavoittuvan yksilön kasvaessa ympäristössä, jonka ominaisuudet sopivat huonosti yhteen hänen temperamenttinsa kanssa (Linehan 1993). Kasvuympäristön epävalidoivan suhtautumisen ajatellaan johtavan vaikeuteen luottaa omien kokemusten pätevyyteen sekä heilahteluun tunteiden tukahduttamisen ja äärimmäisen tunneilmaisun välillä. Epävakaa persoonallisuus ymmärretään ensisijaisesti emootioiden säätelyjärjestelmän häiriönä. Potilailta ajatellaan puuttuvan tunnesäätely ja ihmissuhdetaitoja, joita on kuitenkin mahdollista opetella. DKT on useasta menetelmästä koostuva hoito ohjelma, jonka keskeisiä elementtejä ovat yksilöpsykoterapia (1 2 kertaa viikossa), ryhmämuotoinen taitovalmennus (kerran tai kahdesti viikossa 1 2,5 tuntia kerrallaan), mahdollisuus puhelinyhteyteen yksilöpsykoterapeutin kanssa kriisitilanteissa sekä tiimityönohjaus. Taitovalmennus koostuu tietoisuustaitojen (mindfulness taitojen), ihmissuhdetaitojen, tunteidensäätelytaitojen ja kriisitaitojen harjoittelusta. DKT:n keskeiset hoitostrategiat validointi ja muutosstrategiat ovat dialektisia. Dialektisuudella viitataan ilmiöiden monitahoisuuden ymmärtämiseen ja ristiriitaisia puolia sisältävien kokonaisuuksien näkemiseen. Validointi tarkoittaa hyväksyntää tai todesta ottamista, kokemuksen vahvistamista, ja se muodostaa koko menetelmän perustan. Pyrkimys luoda uudenlaisia, parantavia vahvistussuhteita pohjautuu oppimisteoriaan. Potilasta esimerkiksi rohkaistaan pyytämään ajoissa apua asianmukaisella tavalla. Siksi terapeutille voi tarvittaessa soittaa kriisitilanteessa, mutta itsensä vahingoittamisen jälkeen potilas ei saa soittaa vuorokauteen, jotta hoito ei tahattomasti vahvistaisi itsetuhoista käyttäytymistä. Myös tietoisella läsnäololla (mindfulness) ajatellaan olevan suuri vaikutus tunteisiin ja niiden säätelyyn. Sitä pidetään opittavissa olevana taitona, jonka oletetaan luovan pohjan kyvylle havainnoida itseä. Kognitiivisen psykoterapian perusmenetelmiä käytetään potilaan ajatusten, tunteiden ja uskomusten yhteiseen tutkimiseen keskittyen validoimaan sitä, mikä niissä on toimivaa (Linehan 1993). DKT:stä on julkaistu useita pieniä satunnaistettuja, kontrolloituja hoitotutkimuksia (taulukko 3), ja se on niissä näyttänyt vaikuttavan epävakaan persoonallisuuden kohdeoireisiin. Oiretason muutokset ovat tosin pisimpien kahden vuoden mittaisten kontrolloitujen tutkimusten perusteella olleet vain osin pysyviä hoitojakson päättymisen jälkeen. Vaativammassa satunnaistetussa vertailuasetelmassa DKT:tä verrattiin erityisesti perehtyneiden kunnallisten ei behavioraalisesti orientoituneiden psykoterapeuttien tarjoamaan epävakaan persoonallisuuden hoitoon (Linehan ym. 2006). Molemmissa ryhmissä masennus, itsemurha ajatukset ja itsetuhokäyttäytyminen muussa kuin itsemurhatarkoituksessa vähenivät ja elämänhalu lisääntyi. DKT:tä saaneiden potilaiden itsemurhayritykset ja itsetuhokäyttäytymisen vaarallisuus sekä erityisesti itsetuhoisuudesta aiheutuvien päivystyskäyntien määrä ja sairaalahoidon tarve vähenivät kuitenkin merkitsevästi enemmän. Terapian keskeyt 1400 M. Koivisto ym.
4 täminen oli myös DKT ryhmässä merkitsevästi vähäisempää kuin vertailuryhmässä. Skeemakeskeinen terapia on kognitiivisen psykoterapian integratiivinen sovellus, joka laajentaa kognitiivisen ja behavioraalisen teorian näkökulmaa erityisesti kiintymyssuhdeteorian suuntaan. Tässä yhdysvaltalaisen Jeffrey Youngin kehittämässä psykoterapiamallissa (Young ym. 2003) yhdistyy yhtenäiseksi hoitomalliksi myös elementtejä psykodynaamisesta (pääasiassa objektisuhdeteoriasta) ja konstruktivistisesta teoriasta sekä Gestalt terapiasta. Varhaisella sopeutumista heikosti palvelevalla skeemalla (early maladaptive schema) ymmärretään varhain kehittynyttä ja vakiintunutta tapaa tulkita itseen ja muihin liittyvää tietoa (Young ym. 2003). Young on hahmotellut skeemamoodin käsitettä epävakaaseen persoonallisuuteen liittyvien vaihtuvien emotionaalisten tai minätilojen kuvaamiseen. Skeemamoodilla hän tarkoittaa kullakin hetkellä aktiivisena olevia skeemoja ja näihin liittyviä selviytymisstrategioita, jotka ilmenevät erityyppisinä ajattelu, tuntemis ja kokemistapoina ja käyttäytymismalleina. Young olettaa neljän perusmoodin kuvaavan epävakaata persoonallisuutta. Näitä ovat hylätyn lapsen moodi, vihaisen lapsen moodi, vetäytyvän suojautujan moodi ja rankaisevan vanhemman moodi. Teoreettinen moodimalli on saanut myös alustavaa kokeellista tukea (Arntz ym. 2005). Epävakaan persoonallisuuden hoidossa tavoitteina ovat yksittäisten skeemojen tunnistaminen, niiden ymmärtäminen lapsuus ja nuoruusiän kehityksen pohjalta sekä vähittäinen lievittyminen tai korjaantuminen, dialogi moodien välillä ja dissosioituneiden tai äärimmäisten moodien asteittainen integraatio sekä terveen aikuisen moodin kehittyminen (Young ym. 2003). Terapeuttisen muutoksen ajatellaan tapahtuvan erityyppisten behavioraalisten, kognitiivisten ja kokemuksellisten terapiatekniikoiden ja strategioiden avulla. Nämä tekniikat ja strategiat on kohdennettu terapiasuhteeseen, terapian ulkopuoliseen arkielämään ja aiempiin (traumaattisiin) elämänkokemuksiin (Giesen-Bloo ym. 2006). Vastikään julkaistiin skeemakeskeistä terapiaa ja transferenssikeskeistä psykoterapiaa vertaava kolmivuotinen monikeskustutkimus (Giesen- Bloo ym. 2006). Siinä satunnaistettiin 86 potilasta saamaan jompaakumpaa terapiaa kahdesti viikossa. Kolmen vuoden hoito osoittautui tulokselliseksi molemmissa ryhmissä, mutta skeemakeskeistä terapiaa saaneilla muutokset olivat merkitsevästi suurempia (taulukko 2). Ensimmäinen satunnaistettu kontrolloitu tutkimus antoi siis näyttöä skeemakeskeisen psykoterapian tehosta epävakaan persoonallisuuden hoitona. On huomionarvoista, että hoito koostui ainoastaan yksilöpsykoterapiasta ja tehosi kaikkiin oireulottuvuuksiin. Tutkijat arvelevat skeematerapian tuloksellisuuden saattavan liittyä 1) mallin avoimuuteen ja läpinäkyvyyteen, 2) vanhemmuuden koettujen puutteiden osittaista korvaamista (limited reparenting) heijastavaan terapeutin suhtautumistapaan yhtenä keskeisenä hoidollisena asenteena, 3) lukuisiin struktuuria tuottaviin tekniikoihin ja strategioihin sekä 4) mahdollisuuteen ottaa yhteyttä terapeuttiin istuntojen välillä (Giesen-Bloo ym. 2006). Kognitiivis-analyyttinen psykoterapia Kognitiivis-analyyttisessä psykoterapiassa (KAT) epävakaan persoonallisuuden piirteiden ymmärretään heijastavan persoonallisuuden osittaista dissosiaatiota useammiksi minätiloiksi, joilla kullakin on omat tunnusomaiset piirteensä, jotka liittyvät mielialaan, tunteiden tunnistamiseen ja säätelyyn sekä vastavuoroiseen ihmissuhteissa ja itsesäätelyssä ilmenevään roolinmuodostukseen (reciprocal role repertoire). Potilas ja terapeutti pyrkivät tunnistamaan ja tutkimaan näitä usein nopeasti toisikseen vaihtuvia minätiloja tavoitteena itsehavainnoinnin ja integraation lisääntyminen. Näkökulma on näiltä osin samansuuntainen kuin skeematerapiassa. KAT:llä on yhtymäkohtia myös MBT:n kanssa, esimerkiksi keskittymisessä tunteiden tunnistamiseen ja itsesäätelyä edistävien vuorovaikutusten tarkasteluun. KAT:stä epävakaan persoonallisuuden hoidossa on julkaistu naturalistinen seurantatutkimus (Ryle ja Golynkina 2000). 1401
5 Taulukko 2. Satunnaistetut kontrolloidut tutkimukset epävakaan persoonallisuuden psykoterapeuttisesta hoidosta. Mukailtu Liebin ym. (2004) artikkelista. Hoitomuodot (potilaita) Tutkimus Mukaanottokriteerit Kesto (v) Keskeiset havainnot DKT (24) vs tavanomainen psykiatrinen hoito (22) DKT (12) vs tavanomainen päihde-/psykiatrinen hoito (16) DKT + opioidikorvaushoito (11) vs validointi-dkt ilman muutosstrategioita + NA + opioidikorvaushoito (12) DKT (12) vs asiakaskeskeinen terapia (12) DKT (10) vs sotaveteraanien mielenterveyspalveluiden piirissä annettu tavanomainen psykiatrinen hoito (10) DKT (31) vs tavanomainen päihde-/psykiatrinen hoito (33) DKT (52) vs epävakaan persoonallisuuden hoitoon erityisesti perehtyneiden ei-behavioraalisten terapeuttien kunnallinen psykiatrinen hoito (49) Psykoanalyyttinen päiväsairaalahoito (MBT) (19) vs tavanomainen psykiatrinen hoito (19) SFT (44) vs TFP (42) Linehan ym. 1991, 1994 Linehan ym Linehan ym Turner 2000 Koons ym Verheul ym Linehan ym Bateman ja Fonagy 1999, 2001, 2004 Giesen-Bloo ym ajankohtainen itsetuhoisuus naisella + ajankohtainen huumeriippuvuus naisella (12 %:lla myös epäsosiaalinen persoonallisuus) + opiaattiriippuvuus naisella (44 %:lla myös epäsosiaalinen persoonallisuus), lähete ensiapupoliklinikasta itsemurhayrityksen jälkeen naispuolisella sotaveteraanilla naisella (53 %:lla samanaikainen päihdehäiriö) + ajankohtaiset itsemurhayritykset ja muu tahallinen itsensä vahingoittaminen naisilla 1 DKT: itsemurhayritysten ja tarkoituksellisen itsensä vahingoittamisen väheneminen, vertailuryhmään nähden vähemmän terapian keskeytyksiä, päivystyskäyntien ja sairaalapäivien väheneminen, vihaisuuden väheneminen, sosiaalisen ja yleisen sopeutumisen lisääntyminen 1 DKT: laittomien päihteiden käytön väheneminen, vertailuryhmään nähden vähemmän terapian keskeytyksiä, sosiaalisen ja yleisen sopeutumisen lisääntyminen 1 DKT: opiaattien käytön väheneminen 1 DKT: itsemurhayritysten ja muun tahallisen itsensä vahingoittamisen, sairaalapäivien, itsemurha-ajatusten, impulsiivisuuden, vihaisuuden ja masennuksen väheneminen, yleisen psyykkisen hyvinvoinnin lisääntyminen 0,5 DKT: itsetuhoajatusten, toivottomuuden, depression ja vihaisuuden ilmausten väheneminen 1 + seuranta 0,5 v v:n seuranta 1,5 + seuranta 1,5 v DKT: vähemmän terapian keskeytymisiä kuin vertailuryhmässä, impulsiivisen itsen vahingoittamisen väheneminen erityisesti niillä, joilla se oli lähtötilanteessa runsasta Molemmissa ryhmissä masennuksen, itsemurha-ajatusten ja itsetuhokäyttäytymisen merkitsevää vähenemistä DKT: itsemurhayritysten erityisesti vakavien väheneminen, itsetuhoisuuden vaarallisuuden väheneminen, vertailuryhmään nähden vähemmän terapian keskeytyksiä, sairaalahoidon ja päivystyskäyntien väheneminen MBT: itsetuhokäyttäytymisen, itsemurhayritysten, sairaalahoidon, ahdistuneisuuden ja depression väheneminen, sosiaalisen ja yleisen sopeutumisen lisääntyminen, persoonallisuuden vakaantuminen, terveyspalvelujen käytön ja hoitokustannusten väheneminen, monissa muuttujissa havaittujen hoitovaikutusten vahvistuminen 3 Molemmissa ryhmissä merkitsevää paranemista epävakaan persoonallisuuden kaikkien oireulottuvuuksien suhteen, yleisen psykopatologian ja elämänlaadun paranemista, muutosta persoonallisuuden piirteissä, SFT-ryhmässä kaikilla mittareilla arvioituna enemmän : toipuminen (BPDSI-IV:llä mitattuna) SFT: 45,5 % TFP: 23,8 % merkitsevää korjaantumista (BPDSI-IV:llä mitattuna): SFT: 65,9 % TFP: 42,9 % hoidossa pysyminen: SFT 73,3 % TFP 48,8 % DKT = dialektinen käyttäytymisterapia, MBT = mentalisaatioon perustuva terapia, SFT = skeemakeskeinen terapia, TFP = transferenssikeskeinen psykoterapia, NA = Nimettömät narkomaanit, BPDSI-IV = borderline personality disorder severity index, neljäs versio 1402 M. Koivisto ym.
6 Psykodynaamiset psykoterapiat Mentalisaatioon perustuva psykoterapia (MBT). Mentalisaatiolla tarkoitetaan kehityksellisesti syntyvää kykyä ajatella omia ja toisten mielentiloja ja itseä suhteessa muihin ihmisiin sekä kykyä käsitellä tunteita ja asioita mielensisäisesti ja ilmaista niitä (Bateman ja Fonagy 2004). Kiintymyssuhteen häiriintymisen erityisesti jäsentymättömän ja huonosti organisoituneen kiintymyssuhdemallin oletetaan voivan johtaa mentalisaatiokyvyn kehittymättömyyteen ja minän rakentumisen puutteellisuuteen. Toisin kuin Linehan, joka pitää emotionaalisen säätelyn häiriötä epävakaan persoonallisuuden ydinongelmana, Bateman ja Fonagy näkevät affektiivisen epävakauden ja impulsiivisuuden sekundaarisina, seurauksina mentalisaatiokyvyn vaillinaisuudesta. Omien mielentilojen tunnistamisen vaikeus ilmenee myös tyhjyyden tunteena ja kaoottisina ja eriytymättöminä minätiloina. Erityisesti läheisissä ihmissuhteissa ja psyykkisen kuormituksen hetkinä voi tunne elämän epävakaudesta kärsivien jo primaaristi vaillinainen mentalisaatiokyky heikentyä lähes olemattomaksi. MBT nojautuu psykodynaamiseen kehitysteoriaan, ja siinä yhdistyy piirteitä psykoanalyyttisestä objektisuhdeteoriasta (mm. Kernberg ym. 1989) ja kiintymyssuhdeteoriasta (Bateman ja Fonagy 2004). MBT:n tärkeimmäksi tehtäväksi epävakaan persoonallisuuden hoidossa nähdään mentalisaatiokyvyn kesken jääneen kehityksen käynnistäminen. Päätavoitteena on vakauttaa potilaan kokemusta itsestä, mikä luo pohjaa kyvylle muodostaa turvalliseen kiintymyssuhteeseen perustuvia turvallisia ihmissuhteita (Bateman ja Fonagy 2004) ja kyvylle havainnoida ja ilmaista tunteita. Potilas ja psykoterapeutti työstävät yhdessä potilaan kokemuksia ja tunnetiloja käytännönläheisesti, tässä ja nyt. Psykoterapeutti auttaa empaattisesti potilasta ymmärtämään ja nimeämään tunnetiloja, näkemään niiden mieli ja sijoittamaan niitä kulloiseenkin vuorovaikutukselliseen yhteyteen, erityisesti suhteessa psykoterapeuttiin. Potilaiden tunteidenprosessointikyvyn vaillinaisuutta pidetään tärkeänä seikkana: ei oleteta, että potilas hoidon alussa kykenisi ilmaisemaan tunteita sanallisesti, vastustamaan toimintayllykkeitä tai reflektoimaan itseään. Toisin kuin persoonallisuudeltaan neuroottistasoisten potilaiden psykodynaamisissa terapioissa epävakaan persoonallisuuden MBT:ssä hoidon fokuksena ei ole tunteensiirto (transferenssi) menneisyyden toistona eikä tiedostamattomaan liittyviä tulkintoja käytetä. Transferenssia lähestytään potilaan ja terapeutin nykysuhteessa nimeämällä potilaan kanssa kaoottisesta tunnemassasta hänen tunteitaan (Bateman ja Fonagy 2004, Keinänen 2006). Batemanin ja Fonagyn (1999, 2001) satunnaistetussa kontrolloidussa tutkimuksessa selvitettiin mentalisaatiokyvyn lisäämiseen tähtäävän päiväsairaalahoidon vaikuttavuutta vaikeaoireisessa epävakaassa persoonallisuushäiriössä. Hoito ohjelma koostui viikoittaisesta psykoanalyyttisesti suuntautuneesta yksilöterapiasta, kolmesti viikossa toteutettavasta psykoanalyyttisestä ryhmäpsykoterapiasta, luovan terapian ryhmistä, viikoittaisista yhteisötapaamisista ja kuukausittaisesta lääkehoidon seurannasta. Päiväsairaalahoitoa saaneiden potilaiden vointi parani merkitsevästi verrattuna tavanomaista psykiatrista hoitoa saaneiden verrokkien vointiin. Itsemurhayritykset ja muu itsetuhokäyttäytyminen, sairaalahoidon tarve, ahdistuneisuus ja depressio vähenivät ja sosiaalinen ja yleinen sopeutuminen lisääntyivät (taulukko 2). Keskipitkässä 18 kuukauden seurannassa (Bateman ja Fonagy 2001) vaikuttavuus kohdeoireisiin nähden säilyi tai jopa voimistui. Ryhmäpsykoterapia tosin jatkui kahdesti viikossa seurannan aikana. Terveyspalvelujen käyttö ja hoitokustannukset olivat hoitoryhmässä pienemmät kuin verrokkiryhmässä. Eräät satunnaistamattomat seurantatutkimukset (mm. Stevenson ym. 2005) tukevat käsitystä psykoanalyyttisen psykoterapian ja psykoedukaation aikaansaamien muutosten pitkäaikaisuudesta. Psykodynaamisen kehitysteorian mukaan persoonallisuuden organisaation vakaantuminen on hoidon kannalta ratkaisevaa (Kernberg ym. 1989, Keinänen 2006). On ajateltu, että psyykkisen sitomiskyvyn kehittymiseen perustuva kyky tunteiden psyykkiseen säätelyyn takaa hoidon tulosten pysyvyyden (Keinänen 2006). 1403
7 Alpratsolaami saattaa heikentää kykyä hallita tunneimpulsseja Transferenssikeskeinen psykoterapia (TFP). Transferenssikeskeinen psykoterapia on psykodynaaminen psykoterapia, jolla on spesifinen yhtenäinen objektisuhdeteoreettinen viitekehys ja manualisoitu hoitotekniikka. Se perustuu Kernbergin ym. (1989) kehittämään rajatilapersoonallisuusorganisaation (BPO) käsitteeseen, jota määrittää neljä keskeistä piirrettä: identiteettidiffuusio, varhaiset puolustusmekanismit, pääasiassa toimiva realiteettitestaus ja objektisuhteiden epävakaus. BPO:n etiologia käsittää geneettisen alttiuden ohella mm. varhaisen kiintymyssuhteen patologian, varhaisen trauman (esim. separaatiotrauma tai seksuaalinen hyväksikäyttö) tai perhepatologian. TFP on avohoidossa kahdesti viikossa toteutettava yksilöpsykoterapia, joka kestää yleensä vuoden. Sen tekniikka perustuu keskeisesti BPO:n spesifisiin kahdenvälisiin objektisuhteisiin, joita hallitsee halkomisen (splitting) käyttö puolustusmekanismina. Itse ja tunnetasolla tärkeä toinen on jaettu mielessä hyviin ja pahoihin osaobjektisuhteisiin, jotka potilas ulkoistaa (transferoi) hoitosuhteeseen. Tämä mahdollistaa niiden käsittelyn tässä ja nyt vuorovaikutuksessa. Hoidossa tavoite on näiden halottujen osaobjektisuhteiden integraatio ja asteittainen siirtyminen ehyiden, vakaiden ihmissuhteiden maailmaan. Tähän tavoitteeseen psykoterapeutti pyrkii yhdessä potilaan kanssa spesifisellä manualisoidulla hoitotekniikalla. Yhdysvalloissa on meneillään TFP:stä satunnaistettu tutkimus, jonka tulokset ovat valmistumassa (Clarkin ym. 2004). Giesen-Bloon ym. (2006) vertailussa kognitiiviseen skeematerapiaan TFP selviytyi heikommin, mutta molemmissa hoitoryhmissä tapahtui merkittävää toipumista. Ryhmäpsykoterapia Interpersonaalisesta ryhmäpsykoterapiasta epävakaan persoonallisuuden hoidossa on julkaistu yksi satunnaistettu, kontrolloitu vuoden mittainen tutkimus. Terapia koostui 25 viikoittaisesta puolentoista tunnin istunnosta ja viidestä niiden jälkeisestä istunnosta kahden viikon välein. Verrokkiryhmä sai psykodynaamista yksilöpsykoterapiaa kerran tai kahdesti viikossa. Molemmissa ryhmissä potilaiden oireet vähenivät merkitsevästi. Muun muassa käyttäytymisen hallinta ja sosiaalinen sopeutuminen lisääntyivät ja yleiset psykiatriset oireet ja mielialaoireet vähenivät (Munroe-Blum ja Marziali 1995). Lääkehoito Epävakaan persoonallisuuden hoidon osana voidaan käyttää lääkitystä, mutta tutkimuspohja on sen osalta kovin puutteellinen (Binks ym. 2006a). Saavutettavat hoitovasteet ovat tavallisesti kliinisesti merkittäviä mutta vain osittaisia. Perusteettomaan polyfarmasiaan ajautumisen vaara on suuri, ja itsetuhotarkoituksessa otetun yliannoksen riski on aina huomioitava lääkkeitä määrättäessä. Hoito kohdennetaan yleensä joihinkin persoonallisuushäiriön olennaisiin piirteisiin tai muihin samanaikaisiin oireyhtymiin (APA 2001, Lieb ym. 2004). Tuloksellisuuden luotettava arviointi vaatii yleensä kuukausien hoitojakson. Monihäiriöisyyden hoidossa on olennaista saada mahdollinen päihdehäiriö ensiksi hallintaan. Masennustilan tai ahdistuneisuushäiriön hoidossa on mielekkäintä valita epävakaan persoonallisuuden oirekuvan kannalta hyödyllinen lääke, yleensä serotoniinin takaisinoton estäjä (SSRI) (Depressio: Käypä hoito suositus 2004). Epävakaaseen persoonallisuuteen liittyvää affektiivista epävakautta on pyritty hoitamaan erityisesti SSRI lääkkeillä. Parhaiten tutkittu on fluoksetiini (Coccaro ja Kavoussi 1997), mutta myös sertraliini ja venlafaksiini saattavat olla hyödyksi. Tuoreen Cochrane-katsauksen mukaan SSRI lääkkeet ovat suositeltavimpia (Binks ym. 2006a). Useissa tutkimuksissa on saavutettu eniten hyötyä suurilla annoksilla (fluoksetiinia mg/vrk), mutta pienemmätkin annokset ovat usein tehonneet. Masennuslääkehoito voidaan yleensä aloittaa pienellä annoksella, ja tarvittaessa annosta lisätään myöhemmin. Olantsa 1404 M. Koivisto ym.
8 piinin ja fluoksetiinin yhtäaikainen käyttö saattaa olla tehokkaampaa pelkkään fluoksetiiniin verrattuna (Zanarini ym. 2004). Potilaiden taipumusta impulsiiviseen ja aggressiiviseen purkaukselliseen käytökseen on pyritty hallitsemaan mielialaa tasaavilla lääkkeillä. Parhaiten vaikuttavaksi tässä suhteessa on osoitettu valproaatti (Hollander ym. 2001, 2005). Menestyksellisesti on käytetty myös karbamatsepiinia (Cowdry ja Gardner 1988), topiramaattia (Nickel ym. 2004, 2005) ja lamotrigiinia (Tritt ym. 2005). Omega 3 rasvahapoista etyylieikosapentaeenihappo (E EPA) saattaa olla hyödyksi (Zanarini ja Frankenburg 2003). Bentsodiatsepiineista voi olla haittaa ainakin alpratsolaami saattaa joillakin potilailla suurina annoksina (4 5 mg/vrk) heikentää kykyä hallita tunneimpulsseja (Cowdry ja Gardner 1988). Taipumusta lyhytaikaisiin todellisuudentajun häiriöihin (ohimenevät harhaluulot, aistiharhat ja illuusiot) on aiemmin yritetty lievittää pieniannoksisella neuroleptilääkityksellä vaihtelevin tuloksin. Atyyppisista psykoosilääkkeistä olantsapiini annoksilla 5 20 mg vaikuttaa tehokkaalta paitsi psykoottisten taipumusten hallinnassa myös laaja alaisemmin tunne elämän epävakauden kannalta (Zanarini ym. 2004, Soler ym. 2005). Myös risperidonista, ketiapiinista ja klotsapiinista on pienissä tutkimuksissa vaikuttanut olevan hyötyä. Lääkehoidon ja dialektisen käyttäytymisterapian yhdistäminen on todennäköisesti tehokkaampaa oireiden hallinnan kannalta kuin pelkkä DKT (Soler ym. 2005). Lopuksi kehittyy. Uusia psykoterapeuttisia menetelmiä on luotu ja niiden vaikuttavuutta tutkittu, lääkehoidon vaihtoehdot ovat laajentuneet, ja arvovaltaisia hoitosuosituksia on julkaistu. Epävakaan persoonallisuuden hoitoa käsittelevä Käypä hoito työryhmä on aloittanut työnsä Suomessa. Lupaavasta kehityksestä huolimatta myös tietopohjan monet rajoitukset on syytä nähdä selkeästi (Binks ym. 2006a, b). Erityisen ongelmallisia ovat yhä hoitotulosten yleistettävyyteen, vaikuttaviin tekijöihin ja pysyvyyteen liittyvät kysymykset. Dialektinen käyttäytymisterapia on laajimmin satunnaistetuissa kliinisissä kokeissa tutkittu epävakaaseen persoonallisuuteen kohdennettu, useita menetelmiä hyödyntävä hoito. Se näyttää vaikuttavalta erityisesti häiriöön liittyvän itsetuhokäyttäytymisen ja impulsiivisuuden osalta. Olennaisesti samansuuntaisia tuloksia on saatu useissa tutkimuksissa eri maissa, joten hoitomuotoa voitaneen soveltaa erilaisissa toimintaympäristöissä. Tutkimuksiin liittyvissä yhden vuoden seurantatutkimuksissa on kyetty osin todentamaan muutosten pysyvyys, parhaiten itsetuhoisuuden ja impulsiivisuuden osalta (Linehan ym. 1991, 1994 ja 2006, Verheul ym. 2003, van den Bosch ym. 2005). Skeematerapian vaikuttavuuteen kohdistuvia jatkotutkimuksia on meneillään. Mentalisaatioon perustuvaa psykoterapiaa on tutkittu toistaiseksi vain osana laajempaa hoito ohjelmaa pienehkössä potilasotoksessa (Ba y d i n a s i a t muodoista keskeisimmät ovat mentalisaatioon perustuva terapia, dialektinen käyttäytymisterapia ja skeemakeskeinen terapia. Dialektinen käyttäytymisterapia on laajimmin satunnaistetuissa kliinisissä kokeissa tutkittu epävakaan persoonallisuuden monimenetelmäinen hoito. Mentalisaatio- tai metakognitiivisen kyvyn ajatellaan lisääntyvän eri terapiamuodoissa potilaan kokemusten yhteisen tarkastelun seurauksena. Psykiatrista lääkehoitoa voidaan kohdentaa joihinkin persoonallisuushäiriön olennaisiin piirteisiin tai muihin samanaikaisiin oireyhtymiin, mutta perusteettomaan polyfarmasiaan ajautumisen vaara on suuri. 1405
9 teman ja Fonagy 1999, 2001, 2004). Lupaavat hoitotulokset ovat kyllä olleet johdonmukaisia (Bateman ja Fonagy 2001, 2004), mutta niiden yleistettävyys jää vielä avoimeksi. Psykoanalyyttistä psykoterapiaa on lisäksi tutkittu pitkäaikaisissa satunnaistamattomissa tutkimuksissa (mm. Stevenson ym. 2005). On tarpeellista tutkia vaikuttavuutta vielä uusissa ja laajemmissa potilasaineistoissa, ja tällaisia tutkimuksia onkin meneillään. Näiden jo vakiintumassa olevien hoito ohjelmien ohella tutkitaan parhaillaan ainakin psykodynaamisen psykoterapian (Stevenson ym. 2005), psykodynaamisen transferenssikeskeisen terapian (Clarkin ym. 2004), kognitiivis analyyttisen terapian Tunne-elämän epävakaudesta kärsivien potilaiden ei ole helppo sitoutua hoitoon, eikä heitä ole helppo hoitaa (Ryle ja Golynkina 2000), psykoedukatiivisen STEPPS ohjelman (Blum ym. 2002) sekä lääkehoidon tehokkuutta ja käyttöä osana Taulukko 3. Epävakaan persoonallisuuden hoidossa vaikuttaviksi todettujen hoitomuotojen yhteisiä piirteitä. Painopiste vuorovaikutuksellisten vaikeuksien ymmärtämisessä ja hoitamisessa Selkeä rakenne ja yhtenäinen taustateoria Johdonmukainen ja luotettava toteutus Monien menetelmien käyttö tarpeen mukaisesti Selkeä fokusointi Eksplisiittisyys Suhteellisen pitkä kesto (vähintään yksi vuosi) Joustavuus Tarpeenmukainen intensiteetti Yksilöllisyys Terapeutin ja työryhmän tiivis työnohjaus Yhdistäminen muihin palveluihin kokonaishoitoa. Myös Tampereella päiväsairaalahoidossa kehitetty psykoanalyyttiseen objektisuhdeteoriaan perustuva hoitomalli vaikuttaa tulokselliselta (Vikeväinen-Tervonen 2005). Kaikkien näiden kokeellisten hoitojen vaikuttavuus on avoin. Epävakaan persoonallisuuden hoidossa vaikuttavilla menetelmillä on joitakin yhteisiä piirteitä (taulukko 3). Niitä ovat koherentti ohjelma, joka DKT:ssä ja MBT:ssä koostuu useammasta hoitomuodosta, vähintään yksilö ja ryhmäterapiasta samanaikaisesti. DKT, skeematerapia, TFP ja MBT toimivat avoimesti siten, että potilas tietää, miten hoitavat henkilöt hänen vaikeuksiaan ymmärtävät. Muita yhteisiä piirteitä ovat mm. terapeutin ja työryhmän omaa toimintaansa korostuneesti punnitseva ja potilaan kokemusta validoiva asenne sekä mentalisaatio tai metakognitiivisen kyvyn vajausten merkityksen ymmärtäminen. Bateman ja Fonagy (2004, 2006) sekä Linehan (1993) korostavat hoidossa joustavuuden merkitystä tiukkojen käyttäytymiselle ja osallistumiselle asetettujen tavoitteiden asemesta. Ensin mainittujen mukaan mentalisaatiokyvyn kehittäminen turvallisten kiintymyssuhteiden puitteissa on keskeisintä epävakaan persoonallisuuden hoidossa. Tämä kyky lisääntyy eri terapioissa potilaan kokemusten yhteisen tarkastelun seurauksena (Bateman ja Fonagy 2004). Kognitiivisessa psykoterapiassa sovellettu metakognitiivisen kapasiteetin käsite on hyvin lähellä mentalisaation käsitettä. Näkemykset hoidon olennaisista elementeistä eivät siis ole kaukana toisistaan: kaikissa malleissa keskeisenä on pyrkimys saavuttaa asteittain jatkuvampaa ja vakaampaa kokemusta itsestä. Tosin MBT:ssä mentalisaation kehittymisen nähdään tapahtuvan turvallisessa terapiasuhteessa pääosin tiedostamattomana ja ei tahdonalaisena mielen rakentumisena (Bateman ja Fonagy 2004, Keinänen 2006), kun taas kognitiivisen psykoterapian piirissä ajatellaan metakognitiivisen kyvyn ja tunnesäätelyn kehittymisen olevan myös opittavissa. Maassamme on merkittävä pula persoonallisuushäiriöpotilaiden hoitoon erikoistuneista hoitoyksiköistä. Tarvetta yhtenäisen, portaittaisen hoitoketjun luomiselle strukturoituine, tarpeenmukaisine hoito ohjelmineen kyllä olisi. Erikoistunut ja kohdennettu hoito voisi pidemmällä aikavälillä olla myös kustannustehokasta (Bateman ja Fonagy 2004). Tunne elämän epävakaudesta kärsivien potilaiden ei ole helppo sitoutua hoitoon, eikä heitä ole helppo hoitaa. Hyvin suunnitellut, jäsentyneet ja nimenomaan persoonallisuushäiriöpotilaiden erityisongelmiin keskittyvät hoito ohjelmat veisivät kehitystä merkittävästi eteenpäin M. Koivisto ym.
10 Kirjallisuutta American Psychiatric Association. Practice guideline for the treatment of patients with borderline personality disorder. Am J Psychiatry 2001;158 (10 Suppl):1 52. Arntz A, Klokman J, Sieswerda S. An experimental test of schema mode model for borderline personality disorder. J Behav Ther Exp Psychiatry 2005;36: Bateman A, Fonagy P. Progress in the treatment of borderline personality disorder. Br J Psychiatry 2006;188:1 3. Bateman A, Fonagy P. Psychotherapy for borderline personality disorder. Mentalization-based treatment. Oxford University Press, Bateman A, Fonagy P. Treatment of borderline personality disorder with psychoanalytically oriented partial hospitalisation: an 18-month follow-up. Am J Psychiatry 2001;158: Bateman A, Fonagy P. Effectiveness of partial hospitalisation in the treatment of borderline personality disorder: a randomised controlled trial. Am J Psychiatry 1999;156: Binks CA, Fenton M, McCarthy L, Lee T, Adams CE, Duggan C. Pharmacological interventions for people with borderline personality disorder. Cochrane Database Syst Rev. 2006(a);(1):CD Binks CA, Fenton M, McCarthy L, Lee T, Adams CE, Duggan C. Psychological therapies for people with borderline personality disorder. Cochrane Database Syst Rev. 2006(b);(1):CD Blum N, Pfohl B, John DS, ym. STEPPS: a cognitive-behavioral systemsbased group treatment for outpatients with borderline personality disorder a preliminary report. Compr Psychiatry 2002;43: Clarkin J, Levy K, Lenzenweger M, ym. The personality disorders Institute/Borderline personality disorder research foundation randomized control trial for borderline personality disorder: rationale, methods, and patient characteristics. J Pers Disord 2004; 18: Coccaro EF, Kavoussi RJ. Fluoxetine and impulsive aggressive behavior in personality-disordered subjects. Arch Gen Psychiatry 1997;54: Cowdry RW, Gardner DL. Pharmacotherapy of borderline personality disorder. Alprazolam, carbamazepine, trifluoperazine, and tranylcypromine. Arch Gen Psychiatry 1988;45: Depressio [verkkojulkaisu]. Käypä hoito suositus. Suomalaisen Lääkäriseuran Duodecimin ja Suomen Psykiatriyhdistys ry:n asettama työryhmä. Helsinki: Suomalainen Lääkäriseura Duodecim, 2004 [päivitetty ]. Saatavissa: Giesen-Bloo J, van Dyck R, Spinhoven P, ym. Outpatient psychotherapy for borderline personality disorder. Randomized trial of schemafocused therapy vs. transference-focused psychotherapy. Arch Gen Psychiatry 2006;63: Hollander E, Allen A, Lopez RP, ym. A preliminary double-blind, placebocontrolled trial of divalproex sodium in borderline personality disorder. J Clin Psychiatry 2001;62: Hollander E, Swann AC, Coccaro EF, Jiang P, Smith TB. Impact of trait impulsivity and state aggression on divalproex versus placebo response in borderline personality disorder. Am J Psychiatry 2005; 162: Holmberg N, Karila I. Persoonallisuushäiriöt. Kirjassa: Kähkönen S, Karila I, Holmberg N, toim. Kognitiivinen psykoterapia. Jyväskylä: Duodecim, Keinänen M. Psychosemiosis as a key to body-mind continuum: the reinforcement of symbolization-reflectiveness in psychotherapy. New York: Nova Science Publishers, Keinänen M, Lahti I, Pylkkänen K. Psykoterapia ja näyttöön perustuva lääketiede mielen vuorovaikutuksellinen tieteenteoria. Suom Lääkäril 2006;61: Kernberg O, Selzer M, Koenigsberg H, ym. Psychodynamic psychotherapy of borderline patients. New York: Basic Books, Koons CR, Robins CJ, Tweed JL, ym. Efficacy of dialectical behavior therapy in women veterans with borderline personality disorder. Behav Ther 2001;32: Leiman M. Vaikuttavuustutkimuksen pulmallisuus psykoterapiassa. Duodecim 2004;120: Lieb K, Zanarini MC, Schmahl C, ym. Borderline personality disorder. Lancet 2004;364: Linehan MM. Cognitive-behavioral treatment of borderline personality disorder. New York: Guilford Press, Linehan MM, Armstrong HE, Suarez A, ym. Cognitive-behavioral treatment of chronically suicidal borderline patients. Arch Gen Psychiatry 1991;48: Linehan MM, Comtois KA, Murray AM, ym. Two-year randomized controlled trial and follow-up of dialectical behavior therapy vs. therapy by experts for suicidal behaviors and borderline personality disorder. Arch Gen Psychiatry 2006;63: Linehan MM, Dimeff LA, Reynolds SK, ym. Dialectical behavior therapy versus comprehensive validation therapy plus 12-step for the treatment of opioid dependent women meeting criteria for borderline personality disorder. Drug Alcohol Depend 2002;67: Linehan M, Heard H, Amstrong H. Naturalistic follow-up of a behavioural treatment for chronically parasuicidal borderline patients. Arch Gen Psychiatry 1994;50: Linehan MM, Schmidt HI, Dimeff LA, ym. Dialectical behavior therapy for patients with borderline personality disorder and drugdependence. Am J Addict 1999;8: Liotti G. The inner schema of borderline states and its correction during psychotherapy: a cognitive-evolutionary approach. Journal of cognitive psychotherapy: an international quarterly 2002;3: Munroe-Blum H, Marziali E. A controlled trial of short-term group treatment for borderline personality disorder. J Person Disord 1995; 9: Nickel MK, Nickel C, Kaplan P, ym. Treatment of aggression with topiramate in male borderline patients: a double-blind, placebo-controlled study. Biol Psychiatry 2005;57: Nickel MK, Nickel C, Mitterlehner FO, ym. Topiramate treatment of aggression in female borderline personality disorder patients: a double-blind, placebo-controlled study. J Clin Psychiatry 2004; 65: Ryle A, Golynkina K. Effectiveness of time-limited cognitive analytic therapy of borderline personality disorder: factors associated with outcome. Br J Med Psychology 2000;73: Soler J, Pascual JC, Campins J, ym. Double-blind, placebo-controlled study of dialectical behavior therapy plus olanzapine for borderline personality disorder. Am J Psychiatry 2005;162: Stevenson J, Meares R, D Angelo R. Five-year outcome of outpatient psychotherapy with borderline patients. Psychol Med 2005;35: Strupp HH, Schacht TE, Henry WP. Problem-treatment-outcome congruence: a principle whose time has come. Kirjassa: Dahl H, Kächele H, toim. Psychoanalytic process research strategies. New York: Springer, 1988, s Tritt K, Nickel C, Lahmann C, ym. Lamotrigine treatment of aggression in female borderline-patients: a randomized, double-blind, placebocontrolled study. J Psychopharmacol 2005;19: Turner RM. Naturalistic evaluation of dialectical behavior therapyoriented treatment for borderline personality disorder. Cogn Behav Pract 2000;7: Van den Bosch LM, Koeter MW, Stijnen T, ym. Sustained efficacy of dialectical behaviour therapy for borderline personality disorder. Behav Res Ther 2005;43: Verheul R, Van den Bosch LM, Koeter MW, ym. Dialectical behavior therapy for women with borderline personality disorder: 12- month, randomised clinical trial in the Netherlands. Br J Psychiatry 2003;182: Vikeväinen-Tervonen L. Epävakaasta persoonallisuudesta kärsivien potilaiden päiväsairaalahoito Tampereella objektisuhdeteoriaan perustuva tuloksellisuustutkimus. Suom Lääkäril 2005;60: Young JE, Klosko JS, Weishaar ME. Schema therapy: a practioner s guide. New York: Guilford Press, Zanarini MC, Frankenburg FR, Parachini EA. A preliminary, randomized trial of fluoxetine, olanzapine, and the olanzapine-fluoxetine combination in women with borderline personality disorder. J Clin Psychiatry 2004;65: Zanarini MC, Frankenburg FR. Omega-3 fatty acid treatment of women with borderline personality disorder: a double-blind, placebocontrolled pilot study. Am J Psychiatry 2003;160: Wampold BE. The great psychotherapy debate. Models, methods and findings. Mahwah, London, New Jersey: Lawrence Erlbaum Associate Publishers, Maaria Koivisto, LL, erikoislääkäri HUS, Jorvin sairaala, Espoonlahden psykiatrian poliklinikka Espoo Matti Keinänen, LKT, dosentti Turun yliopisto ja Ylioppilaiden terveydenhoitosäätiö Turku Erkki Isometsä, professori, ylilääkäri HYKS, Psykiatriakeskus PL 590, HUS 1407
Nuorten itsetuhoisuuden ja epävakaiden piirteiden psykoterapeuttisten hoitomuotojen vaikuttavuus
Tieteessä katsaus THEA STRANDHOLM PsL KLAUS RANTA VERA GERGOV VELI-MATTI TAINIO LT NINA LINDBERG Nuorten itsetuhoisuuden ja epävakaiden piirteiden psykoterapeuttisten hoitomuotojen vaikuttavuus Systemaattiseen
This is an electronic reprint of the original article. This reprint may differ from the original in pagination and typographic detail. Author(s): Keinänen, Matti; Takalo, Ari Title: Psykoanalyyttisella
Mentalisaatio kyky pitää mieli mielessä
KATSAUS Anneli Larmo Mentalisaatio kyky pitää mieli mielessä 616 Mentalisaatio on kyky pitää mielessä mieli, oma ja toisen. Ilman mentalisaatiokykyä ihminen on kyvytön ennakoimaan omia ja toisen reaktioita
This is an electronic reprint of the original article. This reprint may differ from the original in pagination and typographic detail. Author(s): Keinänen, Matti; Takalo, Ari Title: Uutta tutkimustietoa
Epävakaan persoonallisuuden psykososiaaliset riskitekijät
Matti Keinänen KATSAUS Epävakaan persoonallisuuden psykososiaaliset riskitekijät Rajatilahäiriö eli epävakaa persoonallisuus on vakava mielenterveyshäiriö, jota leimaavat tunne-elämän epävakaus, impulsiivisuus
KOGNITIIVISEN PSYKOTERAPIAN PSYKOTERAPEUTTIKOULUTUS KOULUTUSOHJELMA Koulutusohjelma on hyväksytty kasvatustieteiden ja psykologian tiedekunnassa 20.10.2016 ja on voimassa 31.12.2021 asti. Kognitiivisen
KOGNITIIVISEN PSYKOTERAPIAN PSYKOTERAPEUTTIKOULUTUS LASTEN JA NUORTEN PSYKOTERAPIAN SUUNTAUTUMISVAIHTOEHTO KOULUTUSOHJELMA Koulutusohjelma on hyväksytty kasvatustieteiden ja psykologian tiedekunnassa 30.3.2017
Tieteessä katsaus Thea Strandholm PsL THL, Terveysosasto, Mielenterveysyksikkö thea.strandholm@thl.fi Klaus Ranta LT, dosentti Helsingin yliopisto ja HUS Psykiatriakeskus, Nuorisopsykiatria Vera Gergov
EPÄVAKAATA PERSOONALLISUUSHÄIRIÖTÄ SAIRASTAVAN POTILAAN HOITO Akuuttipsykiatrian osastojen hoitajien kuvaamana Katariina Aimo Marika Holm Opinnäytetyö Lokakuu 2012 Hoitotyön koulutusohjelma Hoitotyön suuntautumisvaihtoehto
KOGNITIIVISEN PSYKOTERAPIAN PSYKOTERAPEUTTIKOULUTUS KOULUTUSOHJELMA
KOGNITIIVISEN PSYKOTERAPIAN PSYKOTERAPEUTTIKOULUTUS KOULUTUSOHJELMA SISÄLLYSLUETTELO Kognitiivisen psykoterapian psykoterapeuttikoulutus... 3 1. Opiskelijavalinta... 4 2. Koulutusohjelman rakenne... 5
Käypä hoito -suositus Päivitetty 23.6.2015 Käypä hoito -suositus perustuu systemaattisesti koottuun tutkimustietoon, jonka näytön aste ja luotettavuus arvioidaan alla olevan taulukon mukaan. Suositus on
Nils Holmberg ja Seppo Kähkönen KATSAUS Itsemurhaa yrittäneiden kognitiivinen lyhytpsykoterapia Itsemurhaa yrittäneille on kehitetty lyhytpsykoterapeuttinen hoito-ohjelma, jonka tavoitteena on ehkäistä
KOGNITIIVISEN PSYKOTERAPIAN PSYKOTERAPEUTTIKOULUTUS - LASTEN JA NUORTEN PSYKOTERAPIAN SUUNTAUTUMISVAIHTOEHTO KOULUTUSOHJELMA
KOGNITIIVISEN PSYKOTERAPIAN PSYKOTERAPEUTTIKOULUTUS - LASTEN JA NUORTEN PSYKOTERAPIAN SUUNTAUTUMISVAIHTOEHTO KOULUTUSOHJELMA SISÄLLYSLUETTELO Lasten ja nuorten kognitiivisen psykoterapian psykoterapeuttikoulutus...
Hyväksymisestä muutokseen dialektinen käyttäytymisterapia epävakaan persoonallisuuden hoidossa
Katsaus Nils Holmberg ja Seppo Kähkönen Hyväksymisestä muutokseen dialektinen käyttäytymisterapia epävakaan persoonallisuuden hoidossa Marsha Linehan kehitti dialektisen käyttäytymisterapian alun perin
Kirja-arvio: Linehanin hoitomallista ruotsalaisittain
Kognitiivisen psykoterapian verkkolehti 2004, 1, (1), 44 50 Kognitiivisen psykoterapian yhdistys ry Kirja-arvio: Linehanin hoitomallista ruotsalaisittain Anna Kåver & Åsa Nilsonne: Dialektinen käyttäytymisterapia
Epävakaan persoonallisuushäiriöpotilaan hoito
Aki Himanen ja Maija Valdes Epävakaan persoonallisuushäiriöpotilaan hoito Perehdytysmateriaali Metropolia Ammattikorkeakoulu Sairaanhoitaja (AMK) Hoitotyön koulutusohjelma Opinnäytetyö 25.11.2011 Tiivistelmä
ACTA EPÄVAKAAN PERSOONALLISUUDEN HOITOMALLITUTKIMUS OULUN MIELENTERVEYS- PALVELUISSA UNIVERSITATIS OULUENSIS D 1319. Virpi Leppänen MEDICA OULU 2015
OULU 2015 D 1319 ACTA Virpi Leppänen UNIVERSITATIS OULUENSIS D MEDICA EPÄVAKAAN PERSOONALLISUUDEN HOITOMALLITUTKIMUS OULUN MIELENTERVEYS- PALVELUISSA OULUN YLIOPISTON TUTKIJAKOULU; OULUN YLIOPISTO, LÄÄKETIETEELLINEN
Epävakaa persoonallisuushäiriö Narratiivinen kirjallisuuskatsaus
Epävakaa persoonallisuushäiriö Narratiivinen kirjallisuuskatsaus Hiltunen, Susanna & Kalkkinen, Tarja 2017 Laurea Laurea-ammattikorkeakoulu Epävakaa persoonallisuushäiriö Narratiivinen kirjallisuuskatsaus
INTEGRATIIVISEN PSYKOTERAPIAN PSYKOTERAPEUTTIKOULUTUS KOULUTUSOHJELMA
INTEGRATIIVISEN PSYKOTERAPIAN PSYKOTERAPEUTTIKOULUTUS KOULUTUSOHJELMA SISÄLLYSLUETTELO Integratiivisen psykoterapian psykoterapeuttikoulutus... 3 1. Opiskelijavalinta... 4 2. Koulutusohjelman rakenne...